ངས་ཀ་ནོར་བུ་སོགས་ནས། ཀླུ་རྒྱལ་འཁོར་དང་བཅས་ལ་བསྟོད་པར་བགྱི། །ཞེས་བསྟོད། དེ་ནས་གཏོར་
མ་རྣམས་ཆུ་གཙང་གིས་བྲན་ཏེ། ཨོཾ་ཨ་མྲྀ་ཏས་བསང་། སྭ་བྷཱ་བས་སྦྱང་། སྟོང་པའི་ངང་ལས་ཨོཾ་ལས་བྱུང་བའི་རིན་པོ་ཆེའི་སྣོད་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་གཏོར་མ་ལྷའི་བདུད་རྩི་ཁ་དོག་དྲི་རོ་ནུས་པ་ཕུན་སུམ་ཚོགས་པ་ཡེ་ཤེས་ཀྱི་བདུད་
D
བཅུ་ཐམ་པ་

སྒྲུབ་ཐབས་ཀུན་བཏུས་
རྩིའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུྃ་ལན་གསུམ་གྱིས་བྱིན་རླབས་དྲན་པར་བྱས། གཏོར་མ་དང་པོ་བཅོམ་ལྡན་འདས་ལ། ཨོཾ་ཏ་ཐཱ་ག་ཏོ་བྷཱ་ག་ཝཱན་ནཱ་ག་རཱ་ཛེ་ཤྭ་ར་ས་པ་རི་ཝཱ་རེ་ཨི་དཾ་པ་ལིཾ་ཏ་ཁ་ཁ་ཁཱ་ཧི་ཁཱ་ཧི། ལན་ལྔའམ་བདུན་གྱིས་ཕུལ་
ནས༑ མཚན་སྔགས་དེ་ཉིད་སྔོན་དུ་འགྲོ་བའི་ཨཧཱུྃ་ཨཱཿཧཱུྃ་ནས། ཤབྡའི་བར་གྱིས་མཆོད། བསྟོད་པ་བསྡུ་ན། དུས་གསུམ་སངས་རྒྱས་ཐམས་ཅད་ཀྱི། །མཁྱེན་བརྩེ་ནུས་པའི་ངོ་བོ་ཉིད། །སྒྲུབ་ལ་དངོས་གྲུབ་མཆོག་སྩོལ་བའི། །ཡི་དམ་ལྷ་ལ་
ཕྱག་འཚལ་ལོ། །ཞེས་པས་བསྟོད། བཅོམ་ལྡན་འདས་ཀླུའི་དབང་ཕྱུག་རྒྱལ་པོས་བདག་དང་སེམས་ཅན་ཐམས་ཅད་ཀྱི་ཀླུ་གཉན་ས་བདག་གི་ནད་དང་ཉེར་འཚེ་ལ་སོགས་པ་ལས་ངན་སྡིག་སྒྲིབ་ཐམས་ཅད་བྱང་ཞིང་དག་པར་བྱིན་གྱིས་བརླབ་ཏུ་
གསོལ༑ ཞེས་གསོལ་བ་གདབ། གཏོར་མ་གཉིས་པ། ཨོཾ་ཨཱཿཧཱུྃ་ལན་གསུམ་གྱིས་བྱིན་རླབས་དྲན་པར་བྱས་ལ། ལག་པ་གཡས་ལྕགས་ཀྱུའི་ཕྱག་རྒྱ་དང་། ཨོཾ་ལོ་ཀ་པཱ་ལ་ས་པ་རི་ཝཱ་ར་ཨཱ་ཀཪྵ་ཡ་ཛཿ ཞེས་པས་འཇིག་རྟེན་སྐྱོང་བ་རྣམས་སྤྱན་
དྲང་༑ སྔགས་དེ་ཉིད་ལ་ཨ་ཀཱ་རོ་བཏགས་པ་ལན་གསུམ་ལ་སོགས་པས་ཕུལ། འཇིག་རྟེན་སྐྱོང་བ་ཆེན་པོ་རྣམས། །མཆོད་སྦྱིན་གཏོར་མ་འདི་བཞེས་ལ། །ཞེས་སོགས་ནས། འདོད་པ་ཀུན་འགྲུབ་ཤོག་གི་བར་གྱིས་ཕྲིན་ལས་གཞོལ། ཨོྃ་ལོ་ཀ་པཱ་
ལ་ས་པ་རི་ཝཱ་ར་གཙྪ ཞེས་པས་གཤེགས་སུ་གསོལ། གཏོར་མ་གསུམ་པ། ཨོཾ་ཨཱཿཧཱུྃ་གིས་འདོད་རྒུ་འབྱུང་བའི་རྒྱ་མཚོར་བྱིན་གྱིས་བརླབས་ལ། ནམ་མཁའ་མཛོད་ཀྱི་ཕྱག་རྒྱ་དང་། ན་མཿསརྦ་ཏ་ཐཱ་ག་ཏ་བྷྱོཿ་ཞེས་སོགས་ལན་དགུ་བརྗོད་པས་
472

1
བཅུ་གཅིག་
আ །ཀླུ་རྣམས་ལ་དབུལ། ཨོྃ་མ་ཧཱ་ནཱ་ག་རཱ་ཛ་ས་པ་རི་ཝཱ་ར་ཨརྦྷ་སོགས་ཀྱིས་མཆོད། བསྟོད་པ་ནི། དད་ལྡན་རྒྱལ་བའི་ཞལ་མཐོང་བཀའ་ཐོས་ཤིང་། །སྒྲུབ་པ་བརྩོན་པས་སངས་རྒྱས་ཐུགས་སུ་ཆུད། །ཐབས་དང་སྙིང་
རྗེས་གཞན་དོན་རྫོགས་མཛད་པ། །བདག་དང་གཞན་དོན་འབྱོར་པ་ཁྱོད་ལ་འདུད། །སྔོན་ཚེ་བདེ་གཤེགས་སྤྱན་སྔར་བཀའ་བསྒོས་ལྟར། །བསྟན་པ་བསྲུང་དང་འགྲོ་ལ་ཕན་གདགས་ཕྱིར། །དམ་ལས་མ་འདའ་དམ་ཚིག་རྗེས་དགོངས་ལ། །གསོལ་
བཏབ་ལས་མཛད་བདག་དོན་ཡོངས་རྫོགས་མཛོད། །ཀླུ་ཡི་རྒྱལ་པོ་འཁོར་བཅས་རྣམས། །མཆོད་སྦྱིན་གཏོར་མ་སོགས་ནས། ཀུན་འགྲུབ་མཛོད། ཅེས་པས་བསྟོད་པ་དང་ཕྲིན་ལས་གཞོལ་ལོ། །དེ་ནས་བུམ་པ་སྒྲུབ་པའི་བཟླས་པ་བྱ་བ་ནི། གཞུང་
ལས༑ ཞག་བདུན་དུ་སྙིང་པོ་རྒྱུན་མ་ཆད་པར་བཟླས་ན་དབུལ་བ་ཐམས་ཅད་དང་བྲལ་བར་འགྱུར་རོ། །ཐུན་མོང་གི་ནོར་རྫས་ལ་ལོངས་སྤྱོད་པར་འགྱུར་རོ། །སད་དང་སེར་བ་དང་། ལྕེ་འབབ་པའི་འཇིགས་པ་འབྱུང་བར་མི་འགྱུར་རོ། །ཞེས་གསུངས་
པས་གཟུངས་ཐག་གི་རྡོ་རྗེ་བུམ་པ་སོ་སོའི་ཚེ་སྟེང་མའི་ཁར་བཞག་ནས་སྣེ་མོ་རང་གིས་བཟུང་སྟེ། ཐོག་མར་དཀོན་མཆོག་གསུམ་ལ་མོས་གུས་དྲག་པོས་གསོལ་བ་གདབ། མཁའ་ཁྱབ་རིགས་དྲུག་གི་སེམས་ཅན་ཐམས་ཅད་ལ་སྙིང་རྗེ་དྲག་པོ་
བསྒོམ༑ ཁྱད་པར་ས་བདག་ཀླུ་གཉན་ཡུལ་ལྷ་གཞི་བདག་མི་དང་མི་མ་ཡིན་པ་རྣམས་ལ་བྱམས་པ་དང་སྙིང་རྗེ་དྲག་པོ་ཡང་ཡང་བསྐྱེད་ནས། རང་ཉིད་ཀླུ་དབང་རྒྱལ་པོར་གསལ་བའི་ཐུགས་ཀར་ཟླ་བ་ལ་ཧཱུྃ་ཡིག་སྔོན་པོ་གསལ་བ་ལས་འོད་དཀར་པོ་ཟླ་བ་
473

ཤར་བ་ལྟར་འཕྲོས། ལུས་གྱི་ནང་ཐམས་ཅད་ཁྱབ། རང་གི་ནད་གདོན་སྡིག་སྒྲིབ་ཐམས་ཅད་དག འོད་ཟེར་ཕྱིར་འཕྲོས། མདུན་གྱི་སངས་རྒྱས་ཀླུ་དབང་རྒྱལ་པོ་གཙོ་འཁོར་རྣམས་ལ་ཕོག ཐུགས་རྒྱུད་བསྐུལ་ཏེ་དེ་དག་ལས་འོད་དཀར་པོའི་ཕྲེང་བ་
བདུད་རྩིའི་རང་བཞིན་ཅན་འཕྲོས། ཀླུ་རྒྱལ་འཁོར་དང་བཅས་པ་ལ་ཕོག དེ་རྣམས་ཀྱི་ཚེ་རབས་ཐོག་མ་མེད་པའི་སྡིག་སྒྲིབ་སྦྱངས། ཁྱད་པར་སོ་སོའི་ལུས་ཀྱི་ཡན་ལག་དང་ཉིང་ལག་སྟོབས་དང་གཟི་བརྗིད་བཀྲག་མདངས་ཉམས་པ་དང་། འཁོར་
དང་ལོངས་སྤྱོད་ཉམས་པ་ཐམས་ཅད་སཽས། ནད་དང་དུཿཁ་ཞི་ཞིང་བདེ་བ་དང་ལྡན་པར་བྱིན་གྱིས་བརླབས་པར་བསམ། ཡང་འོད་ཟེར་འཕྲོས་ཏེ་རིགས་དྲུག་དང་ཁྱད་པར་ངན་སོང་གསུམ་གྱི་སྡུག་བསྔལ་ཞི་བར་བྱིན་གྱིས་བརླབས་པར་བསམ། ཡང་
འོད་ཟེར་དཀར་པོ་དཔག་ཏུ་མེད་པ་འཕྲོས་པས་སྟེང་གི་བར་སྣང་དུ་སྤྲིན་གྱི་ཕུང་པོ་ཆེན་པོར་འཐིབས་པ་ལས་བདུད་རྩིའི་རྒྱུན་བབས་ཏེ་སྐོམ་པའི་སྡུག་བསྔལ་བསལ་བར་བསམ། ཡང་སྤྲིན་གྱི་གསེབ་ནས་རིན་པོ་ཆེ་དང་རྒྱན་གོས་ཟས་ནོར་ལོངས་སྤྱོད་ཇི་
ལྟར་འདོད་པ་བབས། སེམས་ཅན་ཐམས་ཅད་ཀྱི་དབུལ་ཕོངས་ཞི་བར་བྱས། ཁྱད་པར་ལྷ་ཀླུ་འབྱུང་པོ་རྣམས་ལ་རང་རང་གང་འདོད་པའི་ཟས་གོས་རྒྱན་དང་ལོངས་སྤྱོད་ཡོངས་སུ་སྨིན་པར་བྱས་ཏེ། ཕན་བདེ་དཔག་ཏུ་མེད་པ་བསྒྲུབས་པར་བསམས་
ནས༑ སྔགས་ནི། ཏདྱ་ཐཱ། ཨོཾ་ཏ་ཐཱ་ག་ཏོ་བྷ་ག་ཝཱན་ནཱ་ག་རཱ་ཛེ་ཤྭ་ར་ཨ་དྷིཥྛཱ་ན་ཨ་དྷིཥྛཱི་ཏེ་སྭཱ་ཧཱ། ཞེས་སྟོང་ཕྲག་གཅིག་བཟླ། ཞག་བདུན་དུ་མི་ཆད་པར་བཟླ་ན་དགེ་འདུན་ལྔ་སོགས་དུ་ཡོད་ཀྱིས་གཟུངས་ཐག་རེ་མོས་སུ་བཟུང་ནས་སྔགས་རྒྱུན་མི་
474
:
སྒྲུབ་ཐབས་ཀུན་བཏུས་

1
احد
།ཆད་པར་བྱའོ། །བཟླས་པ་རྫོགས་ནས་གོང་ལྟར་གསོལ་བ་བཏབ་ལ། གཟུངས་ཐག་ཀླུའི་བུམ་ཁར་སྤོས་ལ་བཟུང་། རང་ཀླུ་དབང་རྒྱལ་པོར་གསལ་བའི་ཐུགས་ཀའི་ཧཱུྃ་ལས་འོད་ཟེར་སྔ་མ་ལྟར་འཕྲོས། ཀླུ་རྣམས་ཀྱི་
སྙིང་གར་ཕོག་པས་ཤིན་ཏུ་མཉེས་ཤིང་ཕྲིན་ལས་བསྐུལ་ནས་སྤྱི་བོའི་ཡིད་བཞིན་ནོར་བུ་དང་། ཕྱག་གི་བུམ་པ་ནས་འདོད་རྒུ་སྣ་ཚོགས་བྱུང་སྟེ་བུམ་པ་ཁེངས་ནས་ལུད་པས་གནས་ཁང་དང་ཉེ་འཁོར་ཐམས་ཅད་ལོངས་སྤྱོད་ཀྱིས་ཕྱུར་བུར་ཁྱབ་པར་བསམས་
ལ༑ ཀླུ་རྣམས་ཀྱི་སྔགས་ནི། ཨོཾ་ཕུནཱ་ག་རཱ་ཛ་བ་སུ་ཀཱ་ཡ་ཕུསྭཱ་ཧཱ། ནོར་རྒྱས་ཀྱིའོ། །ཨོཾ་ཕུནཱ་ག་རཱ་ཛ་ཀརྐོ་ཊཱ་ཡ་ཕུསྭཱ་ཧཱ། སྟོབས་རྒྱུའི་འོ། །ཨོཾ་ཕུནཱ་ག་རཱ་ཛ་ཤངྑ་པཱ་ལཱ་ཡ་ཕུསྭཱ་ཧཱ། དུང་སྐྱོང་གིའོ། །ཨོཾ་ཕུནཱ་ག་རཱ་ཛ་ཨ་ནནྟ་ཡ་ཕུ
ཧཱུྃསྭཱ་ཧཱ། མཐའ་ཡས་ཀྱིའོ། །ཨོཾ་ཕུནཱ་ག་རཱ་ཛ་ཝ་རུ་ཎཱ་ཡ་ཕུསྭཱ་ཧཱ། ཆུ་བདག་གིའོ། །ཨོཾ་ཕུནཱ་ག་རཱ་ཛ་ཏཀྵ་ཀཱ་ཡ་ཕུསྭཱ་ཧཱ། འཇོག་པོའི་འོ། །ཨོཾ་ཕུནཱ་ག་རཱ་ཛ་ཀུ་ལི་ཀཱ་ཡ་ཕུསྭཱ་ཧཱ། རིགས་ལྡན་གྱིའོ། །ཨོཾ་ཕུནཱ་ག་རཱ་ཛ་པདྨ་ཡ་ཕུསྭཱ་
ཧཱ༑ པདྨའི་འོ། །ཨོཾ་ཕུནཱ་ག་རཱ་ཛ་མ་ཧཱ་པདྨ་ཡ་ཕུསྭཱ་ཧཱ། པདྨ་ཆེན་པོའི་འོ། །ཞེས་པ་རྣམས་བརྒྱ་རྩ་རེ་བཟླས་ནས། ཀླུའི་རྒྱལ་པོ་འཁོར་དང་བཅས་པས་བདག་དང་སྦྱིན་བདག་ལ་ལོངས་སྤྱོད་ཕུན་སུམ་ཚོགས་པ་སྩལ་ཞིང་། གནས་འདིར་བཀྲ་
ཤིས་དང་དགེ་ལེགས་རྒྱ་ཆེན་པོ་འབྱུང་བའི་ཕྲིན་ལས་མཛད་དུ་གསོལ། ཞེས་པའི་འདོད་དོན་གསོལ། དེ་ནས་ཐམས་ཅད་ལ་ཐུན་མོང་དུ་གཏོར་མ་འབུལ་བ་ནི། རྒྱས་པར་སྤྲོ་ན་ཀླུ་གཏོར་གཞན་དུ་གསལ་བ་ལྟར་དང་། དཀྱུས་ཙམ་དུ། ཟངས་སོགས་
:.
475

སྒྲུབ་ཐབས་ཀུན་བཏུས་
རིན་པོ་ཆེའི་གཞོང་པར་རིལ་བུ་ཅི་མང་དང་ཀླུ་སྨན་མངར་གསུམ་འོ་མ་མེ་ཏོག་ལ་སོགས་བླུགས་ལ་ཆུས་བཀང་ནས། སོ་སོའི་ཕྱག་རྒྱ་དང་བཅས། ཨོྃ་བཛྲ་ཡཀྵ་ཧཱུྃ། ཨོྃ་བཛྲ་ཛཱ་ལ་ཨ་ན་ལ་ཧ་ན་ད་ཧ་པ་ཙ་མ་ཐ་བྷཉྫ་ར་ཎ་ཧཱུྃ་ཕཊ་ཀྱིས་བསང་སྦྱང་། ཨོཾ་
ཨ་ཀཱ་རོ་མུ་ཁཾ་སརྦ་དྷརྨཱ་ཎཱཾ་ཨཱདྱ་ནུཏྤནྣ་ཏྭཱ་ཏ་ཨོཾ་ཨཱཿཧཱུྃ་ཕཊ་སྭཱ་ཧཱ། ལན་གསུམ་གྱིས་བྱིན་གྱིས་བརླབ། ཀླུ་དགའ་བར་བྱེད་པའི་ཕྱག་རྒྱ་.གཡོན་ཁུ་ཚུར་མཐེ་བོང་བསྒྲེང་པའི་སྟེང་གཡས་པའི་ཐལ་མོས་གདུགས་ལྟར་བཀབ། མཆན། བྱས་ལ། ཨོཾ་ཧི་ལི་ཧི་ལི་མ་ཧཱ་ཧི་ལི་ཕྲུ་
ཕུསྭཱ་ཧཱ། ༀབྷཀྵ་ཡ་བྷཀྵ་ཡ་ས་མ་ཡ་ཏིཥྛ་ཛྲྀ་ཕྲུ་ཕྱྀཧཱུྃ་སྭཱ་ཧཱ། ཞེས་བརྒྱ་རྩ་གཅིག་གིས་གཏོར་མ་ཕུལ་བའི་མཐར། མཆོད་སྦྱིན་གྱི་གཏོར་མ་རྒྱ་ཆེན་པོ་འདི་ཉིད་ཀླུའི་རྒྱལ་པོ་འཁོར་དང་བཅས་པ་རྣམས་ལ་འབུལ་བར་བགྱིའོ། །བདག་དང་སྦྱིན་བདག་
ལ་ཀླུའི་གནོད་པ་མི་འབྱུང་ཞིང་། ཡུལ་ཕྱོགས་འདིར་དངོས་གྲུབ་རྒྱུན་མི་ཆད་པར་འབྱུང་བའི་ཕྲིན་ལས་རྒྱ་ཆེན་པོ་མཛད་དུ་གསོལ། ཞེས་འདོད་དོན་གསོལ་བར་བྱའོ། །གསུམ་པ་ནི། མཆོད་པ་རྣམས་ཁ་གསོས་བསང་སྦྱང་བྱས་ལ་བྱིན་གྱིས་
བརླབ༑ ཨོཾ་ཏ་ཐཱ་ག་ཏཽ་བྷ་ག་ཝཱན་ནཱ་ག་རཱ་ཛེ་ཤྭ་ར་ས་པ་རི་ཝཱ་ར་ཨཧཱུྃ་ཨཱཿཧཱུྃ་ནས། ཤཾདྡའི་བར་གྱིས་མཆོད། སླར་ཡང་ཀླུ་རྣམས་ལ། ཨོྃ་མ་ཧཱ་ནཱ་ག་རཱ་ཛ་ས་པ་རི་ཝཱ་ར་ཨརྦྷ་ནས། ཤདྡའི་བར་གོང་བཞིན་རྗེས་སུ་རོལ་མོ་འབུལ། དུས་གསུམ་
སངས་རྒྱས་ཐམས་ཅད་ཀྱི་སོགས་དང་། གདེངས་ཀ་ནོར་བུ་སོགས་ཀྱིས་བསྟོད་ནས། བཅོམ་ལྡན་འདས་ཀླུའི་དབང་ཕྱུག་རྒྱལ་པོ་གཙོ་འཁོར་ཀླུ་རྒྱལ་ཆེན་པོ་རྣམས་དང་བཅས་པས་བདག་དང་སེམས་ཅན་ཐམས་ཅད་ཀྱི་ཀླུ་དང་ས་བདག་གི་ནད་དང་ཉེར་
476

어
བཅུ་གསུམ་
།འཚེ་ལ་སོགས་པ་ལས་ངན་སྡིག་སྒྲིབ་ཐམས་ཅད་བྱང་ཞིང་དག་པ་དང་། དཔལ་འབྱོར་ལོངས་སྤྱོད་ཕུན་སུམ་ཚོགས་པ་སྩལ་ཞིང་གནས་འདིར་བཀྲ་ཤིས་དགེ་ལེགས་རྒྱ་ཆེན་པོ་འབྱུང་བའི་ཕྲིན་ལས་མཛད་དུ་གསོལ། ཞེས་
ཐུན་མོང་དུ་འདོད་དོན་གསོལ་ལ་ཡིག་བརྒྱ་ལན་གསུམ་དང་། མ་འབྱོར་པ་དང་སོགས་ཀྱིས་བཟོད་གསོལ་བྱ། བུམ་པ་རྣམས་ལ། ཕྱོགས་བཅུ་ན་བཞུགས་པའི་སངས་རྒྱས་སོགས་ནས། བརྟན་པར་བཞུགས་སུ་གསོལ། ཁྱད་པར་དུ་གཏེར་ཆེན་པོའི་
བུམ་པ་བཟང་པོ་འདི་རྣམས་ལ་བསྐྱེད་ཅིང་སྤྱན་དྲངས་པའི་ལྷ་ཚོགས་སོགས། བརྟན་པར་བཞུགས་ནས་ཀྱང་བདག་དང་སྦྱིན་པའི་བདག་པོ་ལ་ལོངས་སྤྱོད་ཕུན་སུམ་ཚོགས་པ་དང་ཐམས་ཅད་སྩལ་ཞིང་། ཡུལ་ཕྱོགས་འདིར་བཀྲ་ཤིས་པ་དང་། བདེ་
ལེགས་དཔལ་གྱི་དངོས་གྲུབ་རྒྱུན་མི་ཆད་པ་འབྱུང་བར་མཛད་དུ་གསོལ། ཞེས་སམ། བསྡུ་ན། འདིར་ནི་རྟེན་དང་སོགས་ཀྱི་མཐར་སུ་པྲ་ཏིཥྛ་ཅི་མང་བརྗོད་པས་བརྟན་བཞུགས་དང་། རྟེན་འབྲེལ་སྙིང་པོས་རབ་གནས་བྱས་ལ་མེ་ཏོག་གཏོར་རོ། །
ཡང་སྒྲུབ་པ་པོ་གཅིག་གིས་བུམ་པ་ཆ་མང་པོ་སྒྲུབ་དགོས་ན། བུམ་པ་ཆ་རེ་ལ་སྔ་མ་བཞིན་མཆོད་གཏོར་ནས་རབ་གནས་བར་སྦྱོར་དངོས་རྗེས་གསུམ་ཚང་བ་ཚར་རེ་བྱའོ། །དེ་ལྟར་བྱས་པའི་མཐར་རང་གི་གནས་གསུམ་བསྲུངས་ལ། དགེ་བ་འདི་ཡིས་
མྱུར་དུ་བདག །ཀླུ་དབང་རྒྱལ་པོ་འགྲུབ་གྱུར་ནས། །སོགས་བསྔོ་བ་དང་། ཐམས་ཅད་ནམ་མཁའ་མཛོད་བཞིན་དུ། སོགས། ལྷ་ཡང་དུས་སུ་ཆར་འབེབས་ཤིང་། །སོགས། འབད་དང་རྩོལ་བས་མ་གོས་པ། །སོགས་སྨོན་ལམ་དང་། ཆེ་བའི་
477

སྒྲུབ་ཐབས་ཀུན་བཏུས་
ཆེ་མཆོག་སོགས་བཀྲ་ཤིས་གང་རིགས་བརྗོད། དེ་ཡང་གཞུང་ལས། བུམ་པ་གཉིས་ཀྱང་འོག་ཏུ་ཀླུའི་བུམ་པ་དང་། སྟེང་དུ་བཅོམ་ལྡན་འདས་ཀྱི་བུམ་པ་བཞག་ནས་གནས་ཁང་གི་ཤར་ཕྱོགས་སུ་གཏེར་དུ་སྦས་ན་ཕོངས་པའི་སྡུག་བསྔལ་དང་བྲལ་བར
འགྱུར་རོ། །ཀླུའི་གནོད་པ་ཐམས་ཅད་བྲལ་བར་འགྱུར་རོ། །ཁྱིམ་དེའི་སྐྱེས་པ་དང་བུད་མེད་ཐམས་ཅད་དར་བར་འགྱུར་རོ། །ཞེས་བྱིན་རླབས་དང་ཕན་ཡོན་ཆེས་ཆེ་བར་གསུངས་པའི་གཏེར་བུམ་དེ་ཉིད་གང་དུ་སྦ་བའི་ས་གཙང་མར་མཆོད་གཏོར་དང་
བཅས་གྲུབ་ན་ཆོ་ག་ཚར་གཅིག་བཏང་། མ་གྲུབ་ཀྱང་བརྟན་བཞུགས་དང་སྨོན་ལམ་བཀྲ་ཤིས་རྒྱས་པར་བརྗོད་དེ། ཆར་ཆུ་བྱི་བ་སོགས་ཀྱི་སྐྱོན་མི་འབྱུང་བའི་རྡོ་སྒྲོམ་གྱི་ནང་དུ་ཚགས་ལེགས་པར་བྱས་ལ་བཞུགས། དུས་དང་རྒྱུན་དུ་མཆོད་པ་དང་ཀླུ་
གཏོར་འབུལ་བ་སོགས་བྱུང་ན་ཤིན་ཏུ་ལེགས་པ་ཡིན་ནོ། །འདི་ནི་གཙོ་ཆེར་ཁང་པར་བསྔགས་ཤིང་། ཡུལ་ལྷའི་ལྟོ་བ་དང་། ཆུ་མིག་གི་མགོ་སོགས་ལ་སྦས་ནའང་ཕན་ཡོན་དེ་ལྟར་འབྱུང་ངོ་། །རྒྱལ་བས་ལུང་བསྟན་རབ་དགའི་སར་བཞུགས་
པའི༑ །རྒྱལ་སྲས་འཕགས་མཆོག་ཀླུ་སྒྲུབ་གསུང་བཞིན་དུ། །རྒྱལ་བ་ཀླུ་དབང་ལྷ་ཀླུའི་བུམ་པའི་གཏེར། །རྒྱལ་བསྟན་ཡུན་རིང་གནས་ཕྱིར་ཚུལ་འདི་སྤེལ། ༑རྣམ་དག་མཁས་པའི་གཞུང་བཟང་ལ་བརྟེན་ནས། །རྣམ་མང་འཁྲུལ་ཟད་གོང་མའི་ཕྱག
ལེན་བཞིན། །རྣམ་དབྱེའི་བློ་ཡིས་བརྟགས་ནས་གསལ་བར་བྱས། །རྣམ་དཀར་དགེ་བ་མ་གྱུར་འགྲོ་ལ་བསྔོ། །དེ་མཐུས་སྣོད་ཀྱི་དཔལ་འབྱོར་ཕྱོགས་མཐར་རྒྱས། །བཅུད་ཀྱི་སྐྱེ་འགྲོ་ལས་ཉོན་རྒྱུ་འབྲས་ཞི། །བཅོམ་ལྡན་ཀླུ་དབང་གོ་འཕང་མྱུར་ཐོབ
478

어
আ །སྟེ། །ནམ་མཁའ་ཇི་སྲིད་འགྲོ་བའི་དོན་སྒྲུབ་ཤོག །ཅེས་སློབ་དཔོན་ཆེན་པོ་འཕགས་པ་ཀླུ་སྒྲུབ་ཀྱི་གསུང་དང་མཐུན་པར་ཆོས་རྗེ་བསྟན་འཛིན་རྡོ་རྗེས་མཛད་པ་ལ་རྟེན་རབ་གནས་སོགས་གསལ་བྱེད་ཅུང་ཟད་བཅས་བློ་གཏེར་
དབང་པོས་ལག་ཏུ་བླང་བདེ་བར་བགྱིས་པ་དགེ། །།
བཅུ་བཞི་བྱོན།
479



বাউবা